钦定古今图书集成/明伦汇编/氏族典/第416卷 > 《廖用贤尚友录》 > 庾质
## 钦定古今图书集成/明伦汇编/氏族典/第416卷 > 《廖用贤尚友录》 > 庾质

按《隋书庾季才传》：“季才子质，字行修，仕周齐炀王记
室。开皇元年，除奉朝请，历鄢陵令、陇州司马。大业初，
授太史令。操履贞悫，立言忠鲠，每有灾异，必指事面
陈。出为合水令，征为太史令。十年，帝自西京将往东
都，质谏帝不悦，质辞疾不从。帝怒，遣使锁质至东都，
诏令下狱，竟死狱中。子俭，有学识，仕历襄武令，元德”
太子学士，齐王属。义宁初，为太史令。